Priekšlikums Padomes regula, ar ko groza Regulu (EK) Nr. 40/2008 attiecībā uz pārvaldības pasākumiem, kas pieņemti Indijas okeāna tunzivju komisijas un Klusā okeāna dienvidu daļas zvejniecības pārvaldības organizācijas sanāksmēs /* COM/2008/0585 galīgā redakcija */





[pic] | EIROPAS KOPIENU KOMISIJA | Briselē, 29.9.2008 COM(2008) 585 galīgā redakcija Priekšlikums PADOMES REGULA, ar ko groza Regulu (EK) Nr. 40/2008 attiecībā uz pārvaldības pasākumiem, kas pieņemti Indijas okeāna tunzivju komisijas un Klusā okeāna dienvidu daļas zvejniecības pārvaldības organizācijas sanāksmēs (iesniegusi Komisija) PASKAIDROJUMA RAKSTS Padomes Regulā (EK) Nr. 40/2008 2008. gadam ir noteiktas konkrētu zivju krājumu un zivju krājumu grupu zvejas iespējas un ar tām saistīti nosacījumi, kuri piemērojami Kopienas ūdeņos un — attiecībā uz Kopienas kuģiem — ūdeņos, kur nepieciešami nozvejas limiti[1]. Indijas okeāna tunzivju komisija ( IOTC ) savās ikgadējās sanāksmēs 2006. un 2007. gadā pieņēma vairākus pārvaldības un kontroles pasākumus attiecībā uz zvejas jaudas ierobežošanu kuģiem, kas zvejo tropiskās tunzivis, zobenzivis un garspuru tunzivis; šie pasākumi iestrādāti Kopienas tiesību aktos ar Regulu (EK) Nr. 40/2008. Lai nodrošinātu tālu migrējošo sugu krājumu ilgtspējīgu izmantošanu Indijas okeānā un ņemot vērā vēsturiskās zvejas struktūras un EK zvejas flotes aktīvo zvejas darbību attiecībā uz tālu migrējošām sugām IOTC zonā 2006. un 2007. atsauces gadā, ir jānosaka to Kopienas kuģu skaits, kuri zvejo tropiskās tunzivis, zobenzivis un garspuru tunzivis, un atbilstošā zvejas jauda, kas izteikta bruto tilpībā, kā arī tās sadalījums attiecīgajām dalībvalstīm. 2007. gadā notikušajā trešajā starptautiskajā sanāksmē par jaunas Klusā okeāna dienvidu daļas zvejniecības pārvaldības organizācijas ( SPFO ) izveidošanu tās dalībnieki pieņēma pagaidu pasākumus grunts zvejas darbības regulēšanai Klusā okeāna dienvidu daļā; šie pasākumi iestrādāti Kopienas tiesību aktos ar Regulu (EK) Nr. 40/2008. Saskaņā ar SPFO 2007. gada sanāksmē pieņemtajiem pasākumiem Kopienas darbība SPFO apgabalā 2008. gadā jāierobežo attiecībā uz zvejojošo kuģu skaitu un bruto tilpībā izteiktu atbilstošo zvejas jaudu tā, lai tā nepārsniegtu 2007. gadā reģistrēto apjomu, un Kopienai atļautais maksimālais kuģu skaits jāsadala starp attiecīgajām dalībvalstīm. Šajā priekšlikumā paredzēts izdarīt vajadzīgos grozījumus Regulā (EK) Nr. 40/2008. Padome tiek aicināta pēc iespējas drīzāk pieņemt šo priekšlikumu, lai zvejnieki varētu plānot darbu šajā zvejas sezonā. Priekšlikums PADOMES REGULA, ar ko groza Regulu (EK) Nr. 40/2008 attiecībā uz pārvaldības pasākumiem, kas pieņemti Indijas okeāna tunzivju komisijas un Klusā okeāna dienvidu daļas zvejniecības pārvaldības organizācijas sanāksmēs EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku[2] un jo īpaši tās 20. pantu, ņemot vērā Komisijas priekšlikumu[3], tā kā: 1. Padomes Regulā (EK) Nr. 40/2008[4] 2008. gadam ir noteiktas konkrētu zivju krājumu un zivju krājumu grupu zvejas iespējas un ar tām saistīti nosacījumi, kuri piemērojami Kopienas ūdeņos un — attiecībā uz Kopienas kuģiem — ūdeņos, kur nepieciešami nozvejas limiti. 2. Indijas okeāna tunzivju komisija ( IOTC ) savās ikgadējās sanāksmēs 2006. un 2007. gadā pieņēma vairākus pārvaldības un kontroles pasākumus attiecībā uz zvejas jaudas ierobežošanu kuģiem, kas zvejo tropiskās tunzivis, zobenzivis un garspuru tunzivis; šie pasākumi iestrādāti Kopienas tiesību aktos ar Regulu (EK) Nr. 40/2008. 3. Lai nodrošinātu tālu migrējošo sugu krājumu ilgtspējīgu izmantošanu Indijas okeānā un ņemot vērā vēsturiskās zvejas struktūras un EK zvejas flotes aktīvo zvejas darbību attiecībā uz tālu migrējošām sugām IOTC apgabalā 2006. un 2007. atsauces gadā, ir jānosaka to Kopienas kuģu skaits, kuri zvejo tropiskās tunzivis, zobenzivis un garspuru tunzivis, un atbilstošā zvejas jauda, kas izteikta bruto tilpībā, kā arī tās sadalījums attiecīgajām dalībvalstīm. 4. 2007. gadā notikušajā trešajā starptautiskajā sanāksmē par jaunas Klusā okeāna dienvidu daļas zvejniecības pārvaldības organizācijas ( SPFO ) izveidošanu tās dalībnieki pieņēma pagaidu pasākumus grunts zvejas darbības regulēšanai Klusā okeāna dienvidu daļā; šie pasākumi iestrādāti Kopienas tiesību aktos ar Regulu (EK) Nr. 40/2008. 5. Saskaņā ar SPFO 2007. gada sanāksmē pieņemtajiem pasākumiem Kopienas darbība SPFO apgabalā 2008. gadā jāierobežo attiecībā uz zvejojošo kuģu skaitu un bruto tilpībā izteiktu atbilstošo zvejas jaudu tā, lai tā nepārsniegtu 2007. gadā reģistrēto apjomu, un Kopienai atļautais maksimālais kuģu skaits jāsadala starp attiecīgajām dalībvalstīm. 6. Tādēļ attiecīgi jāgroza Regula (EK) Nr. 40/2008, IR PIEŅĒMUSI ŠO REGULU. 1. pants Grozījumi Regulā (EK) Nr. 40/2008 Regulu (EK) Nr. 40/2008 groza šādi. (1) Regulas 72. pantu aizstāj ar šādu: „72. pants Zvejas jaudas ierobežojums kuģiem, kas zvejo tropiskās tunzivis 1. Maksimālais Kopienas kuģu skaits, kuri zvejo tropiskās tunzivis IOTC apgabalā, un atbilstošā zvejas jauda, izteikta bruto tilpībā, ir: Dalībvalsts | Maksimālais zvejas kuģu skaits | Zvejas jauda (GT) | Spānija | 22 | 61 400 | Francija | 18 | 33 300 | Itālija | 1 | 2137 | 2. Neatkarīgi no 1. punkta dalībvalstis var mainīt to kuģu skaitu, kas izmanto konkrēta veida zvejas rīkus, ja tās spēj pierādīt Komisijai, ka, mainot ar konkrēta veida zvejas rīkiem aprīkoto kuģu skaitu, netiks palielināta attiecīgajiem krājumiem noteiktā zvejas piepūle. 3. Dalībvalstis nodrošina, ka gadījumā, ja ir ierosināta zvejas jaudas pārdale par labu to flotei, pārceltie kuģi ir iekļauti IOTC kuģu reģistrā vai kādas citas reģionālās tunzivju zvejniecības organizācijas reģistrā. Zvejas jaudas pārdali nedrīkst attiecināt uz reģionālo zvejniecības pārvaldības organizāciju NNN sarakstā iekļautiem kuģiem.” (2) Regulas 73. pantu aizstāj ar šādu: „73. pants Zvejas jaudas ierobežojums kuģiem, kas zvejo zobenzivis un garspuru tunzivis 1. Maksimālais Kopienas kuģu skaits, kuri zvejo zobenzivis un garspuru tunzivis IOTC apgabalā, un atbilstošā zvejas jauda bruto tilpībā ir: Dalībvalsts | Maksimālais zvejas kuģu skaits | Zvejas jauda (GT) | Spānija | 27 | 11 600 | Francija | 25 | 1940 | Portugāle | 26 | 10 100 | Apvienotā Karaliste | 4 | 1 400 | 2. Neatkarīgi no 1. punkta dalībvalstis var mainīt savu kuģu skaitu, kas izmanto konkrēta veida zvejas rīkus, ja tās spēj pierādīt Komisijai, ka, mainot ar konkrēta veida zvejas rīkiem aprīkoto kuģu skaitu, netiks palielināta attiecīgajiem krājumiem noteiktā zvejas piepūle. 3. Dalībvalstis nodrošina, ka gadījumā, ja ir ierosināta zvejas jaudas pārdale par labu to flotei, pārceltie kuģi ir iekļauti IOTC kuģu reģistrā vai kādas citas reģionālās tunzivju zvejniecības organizācijas reģistrā. Zvejas jaudas pārdali nedrīkst attiecināt uz reģionālo zvejniecības pārvaldības organizāciju NNN sarakstā iekļautiem kuģiem.” (3) Regulas 74. pantu aizstāj ar šādu: „74. pants Pelaģiskās zvejas jaudas ierobežojumi 1. To Kopienas kuģu skaits, kuri 2008. gadā zvejo no pelaģisko zivju krājumiem, nepārsniedz 8 kuģus, un atbilstošā zvejas jauda nepārsniedz 63 000 GT no kopējās bruto tilpības. Kopienas kuģu maksimālais skaits ir sadalīts starp dalībvalstīm šādi: Dalībvalsts | Maksimālais zvejas kuģu skaits | Vācija | 1 | Latvija | 1 | Lietuva | 2 | Nīderlande | 2 | Polija | 2 | 2. Dalībvalstis izskatīšanai SPFO pagaidu zinātniskajā darba grupā iesniedz SPFO apgabalā esošo pelaģisko zivju krājumu novērtējumu un ar pelaģisko zivju krājumu stāvokli saistītu pētījumu datus un rosina savu zinātnisko ekspertu aktīvu līdzdalību organizācijas darbā, kas veltīts pelaģiskajām sugām. 3. Dalībvalstis pēc iespējas nodrošina pietiekamu skaitu novērotāju uz zvejas kuģiem, kas peld ar to karogu, tā nodrošinot pelaģiskās zvejas novērošanu Klusā okeāna dienvidu daļā un attiecīgas zinātniskās informācijas vākšanu.” 2. pants Stāšanās spēkā Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV L 19, 23.1.2008., 1. lpp. [2] OV L 358, 31.12.2002., 59. lpp. Regula grozīta ar Regulu (EK) Nr. 865/2007 (OV L 192, 24.7.2007., 1. lpp.). [3] OV C , [...] lpp. [4] OV L 19, 23.1.2008., 1. lpp.